Պարզվել է, որ ինժեներական աշխատանքներն իրականացվել են հանպատրաստից, այդ թվում՝ անձնակազմը չի տիրապետել ականապայթյունային միջոցների նյութական մասին, առաջադրված խնդրի կատարման կարգին, անվտանգության կանոններին եւ չի ունեցել ականապատման եւ ականազերծման միջոցների հետ վարվելու գործնական հմտություններ, մարտական վիճակում գտնվող հակատանկային ականները հանվել են ձեռքով` սուր ծայրով բահի միջոցով եւ տեղափոխվել ձեռքով, ականադաշտի տեղազննում չի իրականացվել, ականադաշտից հանվել են միայն երեւացող ականները, հողի մեջ գտնվող ականները մնացել են տեղում, ականորսիչներ, ճանկիչներ եւ շոշափիչներ չեն օգտագործվել: